Tasekla temgarad d tzuriyin yellan deg umadal, acku inaw-ines ibedd γef tiffulka neγ ccbaḥa n wawal, γef tbadut n tsekla yenna-d Mohand Akli Salhi, tasekla « D asnulfuy, d taẓuri, am netta am lmusiqa am teklut, d acu kan mxallafent tẓuriyin-agi imi yal yiwet deg-sent tessexdam allal n usnulfuy i tt-yeɛnan kan nettat. Tasekla d inaw i iressan ɣef tfulka1 n wawal, yezmar ad yili yinaw-agi d tira i yura, yezmar ad yili d timena i yettwanna, d taɣara-agi n ccbaḥa d tfulka n wawal i t-iferqen ɣef yinawen niḍen am wid n tussna neɣ n tmetti.. atg » 2